ΓΡΑΠΤΗ ΕΡΩΤΗΣΗ P-3404/01

υποβολή: Carlos Ripoll y Martnez de Bedoya (PPE-DE) προς την Επιτροπή

(5 Δεκεμβρίου 2001)

Θέμα: Επίσημες γλώσσες στα ευρωπαϊκά θεσμικά όργανα

Στις 10 Ιουλίου 2001, η Επιτροπή δημοσίευσε στην Επίσημη Εφημερίδα S 130 την πρόσκλησηποβολής προσφορών αριθ. D1/ASS/2001/0053 για Τεχνικήποστήριξη και ενίσχυση σε θέματα που σχετίζονται με δράσεις του προγράμματος LIFE (στον τομέα του περιβάλλοντος), οι οποίες χρηματοδοτούνται στα 15 κράτη μέλη της ΕΕ και σε ορισμένεςποψήφιες χώρες.

Στο τεχνικό Παράρτημα της εν λόγω προκήρυξης, στο σημείο 1.6 γ, αναφέρονται σαφώς τα κριτήρια επιλογής, καθώς και η σύνθεση της ομάδας:

Ο επικεφαλής της ομάδας και ο αναπληρωτής του, καθώς και τα άλλα μέλη του επιτελείου που συντονίζουν τις αρμοδιότητες σε σχέση με την Επιτροπή, θα πρέπει να γνωρίζουν αγγλικά και/ή γαλλικά και να γνωρίζουν τουλάχιστον άλλη μία γλώσσα. Αυτές θα είναι οι επίσημες γλώσσες για όλες τις επαφές με την Επιτροπή.

Σύμφωνα με τα άρθρα 314 και 290 της Συνθήκης, που καθιερώνουν το γλωσσικό καθεστώς των ευρωπαϊκών θεσμικών οργάνων μέσω του άρθρου 6 του Κανονισμού αριθ. 1 του Συμβουλίου, οι επίσημες γλώσσες με τις οποίες τα ευρωπαϊκά θεσμικά όργανα οφείλουν να εργάζονται, να επικοινωνούν, να έχουν επαφές, να προβάλλουν προς τα έξω τις δραστηριότητές τους, τις αποφάσεις τους, τα έγγραφα και τις νομοθετικές τους πράξεις, είναι 11.

Είναι σύμφωνη προς τα προβλεπόμενα από τις Συνθήκες η έκφραση γαλλικά ή αγγλικά για όλες τις επαφές με την Επιτροπή· Ποια είναι η νομική βάση της διατύπωσης των όρων της προκήρυξης·

Θεωρεί η Επιτροπή ότι δεν δημιουργούνται έτσι γλωσσικές διακρίσεις στην προαναφερθείσα προκήρυξη και, κατά συνέπεια, στρέβλωση της αγοράς·

Μπορεί η Επιτροπή να μας διαβιβάσει λεπτομερή στοιχεία και τα αποτελέσματα της αξιολόγησης όσων έλαβαν μέρος στην πρόσκλησηποβολής προσφορών D1/ASS/2001/0053 σύμφωνα με το κριτήριο επιλογής που καθιερώνει το Τεχνικό παράρτημα της προαναφερθείσας προκήρυξης·

Κοινή απάντησητου κ. Wallstrm εξ ονόματος της Επιτροπήςστις γραπτές ερωτήσεις P-3404/01, P-3405/01, P-3446/01 και P-3447/01

(26 Μαρτίου 2002)

Ο κανονισμός LIFE (κανονισμός (ΕΚ) αριθ. 1655/2000 του Ευρωπαϊκού Κοινοβουλίου και του Συμβουλίου, της 17ης Ιουλίου 2000, σχετικά με το χρηματοδοτικό μέσον για το περιβάλλον(1)) προβλέπει ότι το 5 % των διαθέσιμων πιστώσεων διατίθεται για τα συνοδευτικά μέτρα, ιδίως για να εξασφαλισθεί η αξιολόγηση, η παρακολούθηση και η προώθηση των δράσεων που αναλαμβάνονται με βάση το LIFE.

Στο πλαίσιο της εκτέλεσης αυτής της διάταξης του κανονισμού, η Γενική Διεύθυνση Περιβάλλοντος δημοσίευσε την πρόσκλησηποβολής προσφορών αριθ. ENV.D1/ASS/2001/0053, με αντικείμενο την παροχήποστήριξης για την εκτέλεση εργασιών που σχετίζονται με τις δράσεις του προγράμματος LIFE-Περιβάλλον.

Στο τεχνικό παράρτημα της εν λόγω προκήρυξης απαιτείται η ομάδα που θα επιλεγεί να καλύπτει όλες τις κοινοτικές γλώσσες, ώστε να είναι δυνατόν να διατηρούνται επαφές με τους δικαιούχους σε όλα τα κράτη μέλη και να παρακολουθούνται τα έργα πουποβάλλονται σε όλες τις κοινοτικές γλώσσες.

Για πρακτικούς λόγους, για να διευκολύνεται η επικοινωνία όλων των μελών της ομάδας μεταξύ τους και με την Επιτροπή, οι γλώσσες εργασίας και επικοινωνίας περιορίζονται σε δύο (αγγλικά ή γαλλικά). Για τον επικεφαλής της ομάδας και τα άτομα που είναιπεύθυνα για τον συντονισμό με την Επιτροπή, ζητείται, επιπλέον της άριστης γνώσης της αγγλικής και/ή της γαλλικής, να γνωρίζουν καλά την άλλη εκ των δύο γλωσσών. Πρόκειται για γλώσσες εργασίας που είναι κοινές για τα μέλη της μονάδας διαχείρισης του προγράμματος LIFE και τα έγγραφα εργασίας της μονάδας αυτής.

Με την εν λόγω απαίτηση, στο πλαίσιο ειδικής σύμβασης τεχνικήςποστήριξης, δεν μπορεί να αμφισβητηθεί το γλωσσικό καθεστώς της Κοινότητας.

Η απαίτηση αυτή δεν συνιστά στρέβλωση της αγοράς. Σκοπός είναι να εξασφαλισθεί η ποιότητα και η λογική συνέπεια των εργασιών της ομάδας, ώστε να εξασφαλισθεί η αποτελεσματικότητά της.

Εξάλλου, μεταξύ των πέντε προσφορών που παρελήφθησαν, οι τρεις πληρούσαν το κριτήριο επιλογής όσον αφορά τις γλώσσες.

Το αποτέλεσμα της αξιολόγησης των κριτηρίων επιλογής για όλες τις προσφορές που παρελήφθησαν αποστέλλεται απ' ευθείας στα Αξιότιμα Μέλη, καθώς και στη Γενική Γραμματεία του Κοινοβουλίου.

(1) ΕΕ L 192 της 28.7.2000.